Dagens episode utforsker korrupsjon.
Kall meg kynisk, men det føles som vi lever i veldig korrupte tider.
Overalt bruker høytstående folk
stillingene sine til å gjøre seg selv rikere.
Noen ganger styrer de med makt viktige kontrakter med myndighetene
til sine medsammensvorne.
Noen ganger tar de imot bestikkelser for livsviktige tjenester.
Og noen ganger står de bak stor misbruk av penger...
Unnskyld, kan vi kutte et øyeblikk?
Har ikke vi budsjett til en finere bakgrunn
eller til å reise noe sted?
Hva med planten?
Det er en veldig dyr plante.
Hva gjør du... Nei, glitrende, som denne.
Ok, beklager, min feil. Jeg er en drittsekk.
Beklager, alle sammen.
Ikke tenk på det.
Munnen min.
Nei, ikke en 20-seddel.
Ja, sånn ja.
Greit, fra begynnelsen. Hva heter han?
Kal, kjære.
Dette er korrupsjon.
KORRUPSJON
Enten man liker det eller ei, er vi alle forbundet av penger.
Jeg heter Kal Penn, jeg utforsker dette store udyret
som er den globale økonomien.
DETTE STORE UDYRET SOM ER DEN GLOBALE ØKONOMIEN
Det er mye korrupsjon i verden.
Korrupsjon koster verden rundt 2,6 billioner dollar hvert år,
som fjerner fem prosent av planetens BNP.
Og ifølge Verdensbanken er korrupsjon en av hovedgrunnene
til at de rike blir rikere, mens de fattige forblir fattige.
SPIS DE RIKE
Noe som gjør korrupsjonsbekjempelse vanskelig,
er at det ikke bare er én ting, som bestikkelser.
Det er en stor variasjon av ufine aktiviteter.
Fra å selge senatseter
til å dra på moroturer i fly betalt med skattepenger.
Men hvordan påvirker korrupsjon økonomien?
For å finne ut av det drar jeg tilbake på skolen
for å snakke med en fyr som har forsket på det spørsmålet i årevis.
USAs tidligere arbeidsminister: Robert Reich.
Takk for at du gjør dette. Jeg har vært fan av deg lenge.
Noen sjanse for at når serien kommer ut,
så kan du nevne det til dine 2,5 millioner følgere på Facebook?
USAS TIDLIGERE ARBEIDSMINISTER
Vi får se. Jeg vil gjerne hjelpe på alle måter jeg kan.
Ok, hva om jeg ga deg en origamieske?
Den er vakker. Veldig vakker.
Se, det er noe inni.
Ja, det er penger.
Vil du nevne oss nå?
-Nei, nei. -Pokker!
Robert Reich, tydeligvis en mann med integritet.
Det er en forfriskende egenskap hos noen
som har tilbrakt mye tid i Det hvite hus.
Tre hvite hus, faktisk.
Han var arbeidsminister under Clinton,
for Carter før det og Ford før det igjen.
Nå fokuserer Reich på hvordan korrupsjon på Wall Street
og i politisk lobbyvirksomhet skader USA.
Han har laget en film om det.
KAPITAL: ØKONOMI I UBALANSE
Hvordan vil du definere "korrupsjon"?
Korrupsjon er betaling
for ting som samfunnet ser på som urettmessig,
som ifølge folk flest ikke burde
kunne kjøpes og selges.
Rettesnoren er:
"Ville folk flest tenke at det er galt?"
Om det er en betaling som vi to er involvert i, og jeg sier...
"La oss snakke om det sånn.
"Og forresten er hånden min under bordet, og ikke si det til noen."
Det er åpenbart at vi slipper unna med noe som,
om det ikke er imot loven, er det imot lovens ånd.
Det hadde vært fint om du kunne forklare
noen av de mer ekstreme eksemplene på korrupsjon,
men også noen mer hverdagslige eksempler
som vi ikke tenker på som korrupt praksis.
Et eksempel er returprovisjon.
Tenk deg at du er en lege
og legemiddelselskapet gir deg driks
basert på hvor ofte du skriver resept på deres legemiddel.
Det er ikke bra for pasienten din.
Ditt ansvar burde være overfor pasienten, ikke legemiddelsselskapet.
Så om det definitivt er korrupsjon,
er det politiske systemet vårt korrupt?
Og jeg tenker på bransjer som betaler lobbyister
eller som donerer direkte til kandidater.
De kandidatene legger frem lovforslag eller stemmer etter firmaenes interesser.
Er det korrupsjon?
Da gir man noe for å få noe. Det er korrupsjon.
Mange amerikanere ser på det og sier:
"Spillet er fikset til fordel for dem med mye penger,
"store selskaper og Wall Street."
Og det finnes mindre versjoner av det?
-Finnes det ting som... -Ja.
Små bestikkelser sender et signal til en hel befolkning
om at det er greit å la seg kjøpes.
Det er greit å stjele.
Det er greit å ta fra arbeidsgiveren.
Alt det er ille.
Innenfor økonomien
er korrupsjon en stor negativ ting.
Landene som er mest korrupte,
vokser saktest og sliter mest med å komme seg ut av fattigdom.
Når man åpner døren for korrupsjon, flyr alt mulig gjennom den.
Døren blir bredere og bredere,
og det blir vanskelig for økonomien å vokse.
Man kan fylle et helt bibliotek
med de forskjellige måtene korrupsjon sniker seg inn og hemmer økonomien på.
Men noen ganger starter det smått.
I India foregår det mye småkorrupsjon
i form av bestikkelser.
Ifølge en Ernst & Young-spørreundersøkelse blant internasjonale forretningseiere
sa 83 prosent at bestikkelser er avskrekkende for utenlandske investorer.
Jeg møter en gruppe middelklasse-fagfolk i Pune
for å finne ut hvordan det er å leve med omfattende korrupsjon.
Jeg forstår hvordan korrupsjon fungerer. Jeg har jobbet i India før,
så jeg har fått smake på det.
Som barn husker jeg å komme til landet
og det ville være en lang kø for å komme gjennom tollen.
ANESTESIOLOG
Det var utpressing.
Moren min er veldig tøff, hun sa: "Jeg betaler ikke dere for dette.
"Jeg kommer ikke for å selge." Hun er tøff.
Hun er fantastisk.
Hun skriker tilbake til de korrupte tollfunksjonærene
som prøver å presse penger ut av henne.
SMÅBEDRIFTSEIER
Jeg er samme type person som moren din.
Jeg sier: "Jeg vil ikke betale dere for dette tullet
"for jeg har ikke gjort noe galt."
Og om jeg har gjort noe galt,
da vil jeg heller betale boten.
Skjer det faktisk?
Ja, jeg har kranglet med flere politibetjenter, både menn og kvinner,
og moren min har måtte bryte inn,
og vanligvis bestikker hun dem.
Hva er du redd for? Er det noe du er redd for?
Ja.
Kanskje de vil kjefte på deg
eller bruke stygge ord eller noe,
og jeg har det alltid travelt.
Jeg har prøvd unnskyldningen: "Jeg er på vei til en nødssituasjon."
Da sier de: "Du er lege, ikke sant?
"Ok, gi oss 200 istedenfor 400."
Så de sier det rett ut?
Ja, det skjer.
Har du lignende opplevelser?
Ja, jeg hadde en opplevelse med familien min.
En av fetterne mine var i en ulykke.
De er ikke så rike, så de dro til et offentlig sykehus,
som er eid av staten.
Han har brukket beinet. Han kan ikke stå.
Han ber hjelpepleieren hjelpe ham
å komme seg til andre etasje
for han måtte ha på gips.
Han ba om pengene før han ville gi ham rullestolen
for å ta ham opp trappen.
Det har alvorlige følger for folks helse.
Setter dere penger til side til det?
I tilfelle korrupsjon?
Ja, folk gjør det.
Min venns far er advokat.
Folk har kommet til ham og sagt:
"Vi vil starte en restaurant og vi har gjort
"alt arbeidet som må gjøres etter loven,
"nå vil de at vi skal betale dem under bordet."
Og min venns far sa:
"Betal dem. Du kan gi meg
"så mye penger du vil, og vi vil likevel ikke kunne slå dem.
"Bare betal dem."
Jeg tror vi er mentalt forberedt.
Det eneste er at vi ikke vet
nøyaktig hvor mye vi må betale.
Så derfor har du ingen post i budsjettet ditt for bestikkelser,
men du er mentalt forberedt.
Vi er mentalt forberedt.
Jeg ser for meg at dere konstant føler på en angst.
Ja.
Det er ikke vanskelig å se for seg hvordan småkorrupsjon
som små bestikkelser blir vanlig.
Men bestikkelser er bare én av de mange typene korrupsjon
som den globale økonomien kan servere.
Her er hva mer som står på menyen.
Korrupsjon kan ta forskjellige former,
men alle er knyttet til makt.
Tenk deg at personen som styrer kafeteriaen din,
utnyttet makten sin til mer enn bare gratis poteter.
Det ville være mye bestikkelser, folk måtte betale for å gjøre meg glad.
-Kan jeg få et brett? -"Kan jeg få et brett?"
Jeg vet ikke. Kan du?
Bare gå inn.
Nepotisme er også en vanlig form for korrupsjon.
Som da jeg ansatte min bror, Derek,
hvis evner inkluderer å være i slekt med meg.
Du skal liksom si: "Prosit".
Det er vanlig høflighet.
Vi har også selvkontrahering,
for hvorfor kjøpe desserter fra en pålitelig grossist
når jeg kan betale meg selv?
DOBBEL PRIS! BARE I DAG!
Unnskyld meg. Det er et plaster i denne.
Gratulerer. Derek er bare litt klossete.
Og jeg glemte nesten utpressing.
Det ville vært synd
om brytetreneren visste at du avbrøt dietten din
for å spise den gode desserten.
Gå i fred.
Og så har man underslag,
som egentlig bare er tyveri.
Derek, legg disse under madrassen.
Skal bli, søster.
Korrupsjon har aldri smakt så søtt.
Ikke en tånegl.
Pokker, Derek!
Korrupsjon er lett å oppdage når det bare er et par råtne epler
med uavhengige utpressinger.
Men hvordan vet du når det er et større problem,
et som har jobbet seg inn i systemet?
For å finne ut av det er jeg tilbake i New York...
...for å snakke med New Yorker-journalisten Adam Davidson.
Siden Adam også er produsent for serien,
går det nok bra om jeg bare stikker innom.
-Hva skjer? -Hva skjer, kompis?
Hvordan vil du definere "korrupsjon"?
Er korrupsjon som pornografi? Man vet det når man ser det?
Korrupsjon, som vi tenker på det i dag, er en perversjon,
en fæl ting som skjer i ellers velfungerende økonomier,
men den tanken er ny.
Om du tenker på en føydal monark,
der kongen har absolutt makt
og bønder er kongens eiendeler,
det er så korrupt at ordet "korrupsjon" er meningsløst,
for det er ingenting som blir korrumpert.
-Det bare er sånn. -Det bare er sånn.
Så for å anse det som korrupsjon
må man bygge en fungerende middelklasse-økonomi
som kan bli korrumpert.
Jeg vil si at en hjelpsom tommelfingerregel
for å finne ut om et land er fundamentalt korrupt,
eller bare noen ganger korrupt,
er å spørre presidenten eller statsministeren:
"Hvem er den største innen betong her i landet?"
Og om den personen vet det,
eller mer sannsynlig, om vedkommende driver forretninger med den personen,
er det et tegn på et ekstremt korrupt land.
Det er så interessant. Ok.
Betong er på mange måter det perfekte stoffet
å se på korrupsjon gjennom.
Både hvordan det fungerer og hvordan det skader folk.
La meg gjøre litt kreativ visualisering.
Greit.
Ja!
Ok, vær så god.
Alt laget av betong, har tre komponenter.
Det de kaller "aggregat", altså sand og små steiner,
sement
og vann.
En betongstruktur som er bygget som den skal,
består av rundt 15 prosent sement,
men det er der majoriteten av utgiftene kommer inn.
PIKK
Så det er god grunn til å ikke bruke så mye sement
når man bygger en bygning.
Den står, men til slutt vil den falle.
Herregud!
Når du hører på nyhetene
at 250 000 mennesker døde i et jordskjelv,
er ikke det en jordskjelv-katastrofe, det er en betong-katastrofe.
I 2010 ble Haiti rammet av et jordskjelv med styrke 7,0,
som førte til 8,5 milliarder i skader
og over 200 000 døde.
HAITI-ØDELEGGELSER AVSLØRER DÅRLIG KONSTRUKSJON
Mange overlevende pekte på dårlig laget betong
som grunnen til de store ødeleggelsene.
Dårlig betong hadde også dødelige konsekvenser i Tyrkia i 1999,
i Sichuan i 2008
og i Mexico i 2017.
I noen av disse sakene
tjente de samme byggefirmaene både på å sette opp dårlig betong
og fra gjenoppbyggingen.
I Haiti gikk mange av byggekontraktene
til en slektning av statsministerens kone,
som førte til mange spørsmål.
Det vi ser i korrupte land, er
at livets grunnstoffer,
ting som betong, drikkevann, elektrisitet,
telefonlinjer, kjedelige ting,
fører til stor rikdom for eliten.
Det hindrer et samfunn i å utvikle seg.
Det hindrer en økonomi i å vokse på en sunn måte.
Og i tilfelle du tror det ikke kan skje i USA,
i 2006
ble seks byggeledere arrestert for sine roller
i Bostons Big Dig.
Det var historiens dyreste motorveiprosjekt,
det kostet 243 milliarder dollar og 15 år med trafikkork,
pluss skadene utbetalt for lekkasjer, feil og et dødsfall.
ULYKKE I BOSTONS BIG DIG DREPER KVINNE I BIL
Korrupsjon tar også
fra lovlige foretak.
Det er en grusom kraft
som treffer midt i hjertet
av det som gjør den moderne verden god.
Jeg begynner å forstå hvor alvorlige konsekvensene av korrupsjon kan være.
Nå vil jeg se udyret på nært hold.
Kanskje et sted jeg selv kan oppleve
mange typer korrupte forretninger,
eller kanskje se skurkenes egen hjembane.
CORRUPT TOURS PRAHA
Beleilig nok er det nøyaktig det...
PRAHA
TSJEKKIA
...Prahas kanskje rareste turistattraksjon tilbyr.
Corruptour.
Greit.
Dette er Courruptour.
Det vi viser her i Praha,
er det beste av det verste.
Petr Šourek ble inspirert til å starte Corruptour i 2012.
GRUNNLEGGER
Siden da har Tsjekkias parlament
ikke sluttet å servere store porsjoner korrupsjon og tarvelighet
som han kan jobbe med.
Som i 2013,
da statsministeren som gikk til valgkamp på en anti-korrupsjons-plattform,
trakk seg midt i en bestikkelsesskandale.
Som en korrupt omvisning, liker vi korrupsjon.
Vi liker at de har tvilsomme avtaler
og at de gjør det offentlig.
Det gir deg mer å jobbe med.
Ja, så klart.
Praha er byen som aldri slutter å gi Petr materiale.
Som Blanka-tunnelen, et stort byggehull, langt over budsjett.
267,3 MILLIONER DOLLAR OVER BUDSJETT
Øst-Europas versjon av Big Dig.
Og Motol offentlige sykehus,
der leger ble anklaget for å gi særbehandling til VIP-pasienter.
Faktisk går ikke omvisningen dit mer,
for ledelsen sa til Petr at han bare kunne komme om han betalte dem.
Hva liker du ved det du gjør?
Hva liker du best ved disse omvisningene?
Korrupsjon nærer seg vanligvis på forretninger.
Nå er vi en forretning som nærer seg på korrupsjon.
Det er kult.
På en lovlig måte. Ok?
Petrs Corruptour er en lettsindig protest
mot maktspillerne som har svindlet tsjekkerne.
Snacks følger med.
-Og nå kan du bite. -Jeg kan bite?
Er det nøtter i den? Ok.
Det er endatil en vitnemålseremoni mot slutten.
Jeg ga nettopp penger for denne mastergraden i korrupsjon,
som passer godt.
For en dypere forståelse
må jeg lære av noen med en mer alvorlig tilnærming til emnet.
Hei. Jeg er her for å møte David Ondrácka.
-Gå opp trappen. -Takk.
Transparency International er verdens ledende anti-korrupsjons-organisasjon
med 100 kontorer i hele verden.
DIREKTØR, TSJEKKIA-KONTORET
Og David Ondrácka er en del av deres ekspertteam som bekjemper korrupsjon.
Selv om David er dødsseriøs når det kommer til å bekjempe korrupsjon,
har han det, som alle andre jeg har møtt i Praha,
litt moro med det,
som dette opplysende korrupsjonsspillet.
Målet med spillet er å bli rik
og å få så mange politikere som mulig.
Så du bruker penger for å kjøpe deres innflytelse.
Jeg tror mange som ser på,
vil si: "Vi er fortapt.
"Jeg kan ikke gjøre noe vesentlig."
Og du tror helt klart ikke det, da ville du ikke ha jobbet her.
Det er ikke lett
å være en anti-korrupsjonsaktivist.
Vi møter veldig sterke motstandere,
både økonomisk og i makt.
Men vi kan fortsatt gjøre noe vesentlig.
Men i mange deler av verden
er det veldig farlig å gjøre.
Og du risikerer livet ditt.
Jeg er interessert i politikk, så jeg liker å spille denne rollen,
og det gjør meg fortsatt spent.
Én av Transparency Internationals strategier for å stoppe korrupsjon
er korrupsjonsindeksen,
som undersøker internasjonale forretningsfolk
og rangerer 180 land i verden
etter deres rykte for pålitelighet, der nummer én er den beste...
...og nummer 180 er den verste.
Så hva er korrupsjonens pris, og hvorfor burde folk bry seg?
Det enkle svaret er, så klart, penger.
De offentlige pengene som burde bli brukt til
spesifikke offentlige tjenester, blir lagt i
noens lomme, det er veldig enkelt.
Om du graver dypere, vil du finne
noen utrolige historier og utrolige prosesser.
Kontrakter med det offentlige blir
manipulert på et enormt nivå.
Til syvende og sist er det den høyeste formen for korrupsjon.
Det er vel og bra, men det er ikke morsomt.
Hvordan gjør vi det morsomt?
Det er ikke noe morsomt ved korrupsjon.
Spesielt ikke høyt oppe i myndighetene.
Det er "stor-korrupsjon".
Lederen av landet mitt har et jerngrep rundt sin makt og rikdom,
og han krever å bli behandlet som en gud.
Og han spionerer på alle.
Så hans nærmeste fortsetter å bli feite og rike,
mens resten av oss sliter i fabrikkene.
Han ga seg selv en latterlig tittel.
"Julenissen."
Alt begynte da Nissen tok kontroll over en viktig ressurs:
julegavene.
Nå må folk bestikke ham med kjeks og melk.
Mens de av oss som faktisk lager gavene,
får så lite næring at vi ikke vokser til normal størrelse.
DET ER JULAFTEN ET STED
Det finnes ingen grunn til å jobbe hardt eller å innovere,
for Nissen tar all æren.
Man innser ikke engang hvor mye kontroll han har over folk.
Som foreldre.
Foreldre kjøper en gave til barna sine med sine egne penger,
men sier likevel at Nissen kom med den.
Pokkers sauer.
Vil du høre enda et symptom på stor-korrupsjon?
Hva med å endre reglene
så de bare belønner folk Julenissen mener er "snille",
og straffer alle andre med dette tullet?
Jævelen skriver lister.
HAN SKRIVER EN LISTE
Folk venter i kø i timesvis
bare for å kunne tigge for hans føtter.
Han gjør ikke en dritt.
Han jobber én dag i året.
Bare: "Ho, ho, ho! Kom og sett deg på fanget mitt."
Greit, din glade jævel.
Han er her inne.
Faen, Nord-politiet!
Fortell historien min!
Ikke sett meg på en hylle!
Et land hvis økonomi har blitt hardt skadet av stor-korrupsjon,
er nummer 62 på indeksen.
Malaysia hadde nylig sin største korrupsjonsskandale noensinne.
Statsminister, du ser glad ut.
Kan jeg spørre deg hvorfor du ikke har trukket deg etter din personlige rolle
i en korrupsjonsskandale av globale proporsjoner?
Den store overskriften var avsløringen om
at statsministeren hadde mottatt
en betaling på 700 millioner dollar
inn i sin bankkonto i én transaksjon.
Dette er Clare Rewcastle Brown,
en malaysisk journalist som avslørte saken
om at Malaysias statsminister, Najib Razak,
mottok penger fra det statseide investeringsfondet 1MDB.
Det var mye positiv publisitet over hvordan han skulle skaffe disse pengene
og han skulle investere dem for Malaysia
og det ville gjøre Malaysia til et rikt land
gjennom alle disse lønnsomme investeringene.
1MBD samlet inn flere milliarder dollar fra investorer i hele verden,
inkludert Goldman Sachs og den saudiarabiske kongefamilien.
Men pengene kom ikke tilbake til det malaysiske folket.
Pengene gikk i bankkontoene til ham med fullmakt, Jho Low...
MALAYSISK FINANSMANN
...som nå har et internasjonalt rykte
som den vestlige verdens rundbrenner.
Jho Low var statsminister Najibs hvitvaskings-kontakt.
Og han brukte angivelig 1MDBs penger
til å finansiere yachter, en Picasso
og å feire med de rike og berømte, som Paris Hilton og Ludacris.
Og så klart Leo,
som man møtte da han finansierte... Klar? The Wolf of Wall Street-filmen
med Najibs stesønn, Riza Aziz.
Jho Low ga Leo en Picasso for å vise sitt vennskap.
Som venner gjør.
Det er symptomatisk.
Nøyaktig det som skjer i disse kleptokrati-sakene,
-pengene blir globale. -Ja.
Mens Jho Low festet seg rundt jorden,
levde statsministeren og kona hans, Rosmah Mansor,
det gode liv
med herskapshus, dyre biler og Birkin-vesker.
OPP TIL 150 000 DOLLAR (HVER)
Alt dette mens Malaysias statsgjeld økte kraftig.
25 MILLIARDER DOLLAR
Det høres ut som de ga deg ganske saftige saker.
De gjorde det ikke i skjul og håpet at ingen merket det.
Ingen journalist skrev kritisk om myndighetene.
De var for redde
til å undersøke kritisk informasjon om myndighetene.
Så jeg sa:
"Journalistikk handler om å kritisere autoritetene.
"Det handler om å holde autoritetene ansvarlig."
Og historien rullet videre.
Han prøvde å stoppe den, han prøvde å stoppe meg.
Fra det punktet, de neste to årene,
hadde du en statsminister som brukte all sin makt
på å unngå å bli kastet ut av regjeringen.
Og det gjorde folk enda sintere.
Én av de som leste om Najibs handlinger
og ble litt sint,
hadde mye spraymaling og mange klistremerker.
Gatekunstner Fahmi Reza.
Jeg tenker på hvordan jeg fikk min politiske bevissthet
og denne rebell-ånden jeg har,
det kommer fra punk-musikk.
Og til folk som sier at:
"Punk passer ikke med våre østlige verdier."
Til dere sier jeg: "Gi faen."
KUNSTNER OG AKTIVIST
Fahmi var lei av at myndighetene stjal fra befolkningen
og han brukte den frustrasjonen til å skape kunst,
han lagde plakater som viste Najib som en klovn.
VI ER ALLE KORRUPTE HER NEDE
Denne plakaten sier: "Vi er alle korrupte her nede."
Kan du fortelle meg litt om
hvordan det påvirker vanlige malaysieres dagligliv?
Statsministeren og kona hans lever
et luksusliv.
De bærer Birkin-vesker og diamanter,
mens folk fremdeles lever i fattigdom,
uten rennende vann, rent vann,
uten elektrisitet og noen uten hjem.
Og 1MDB-firmaet fikk stor gjeld
på grunn av korrupsjon og dårlige investeringer.
Og hvem betaler?
Det er oss. Skattebetalerne.
I 2015 introduserte myndighetene
et nytt skattesystem, GST,
merverdiavgift,
for å prøve å ta mer penger fra oss
for å betale deres gjeld, deres korrupsjon.
Etter at de introduserte GST,
så vi straks høyere levekostnader.
Det er dyrere for folk bare å kjøpe mat.
Sånn påvirker det oss hver dag.
Noen av oss som ikke tåler det mer...
...gjør dette.
Ja. Du må få det ut.
Jeg kom på dette bildet.
Det var min første plakat.
Kul.
Jeg tok Najibs bilde fra Facebook-siden hans
og tegnet klovneansiktet over ansiktet hans!
Og jeg postet det på alle mine sosiale nettverk.
TIDEN ER UTE!
Jeg antar at det på et punkt ble ille.
Fryktkulturen i Malaysia er ekte
fordi politiet og myndighetene
har så mye makt og bare kan arrestere deg.
Og det skjedde med meg.
Jeg ble funnet skyldig og dømt til fengsel
på grunn av en enkel tweet.
Hvor lenge?
Én måned i fengsel og 30 000 ringgit i bot.
Det er rundt 6-7000 dollar.
Måtte kraften være med deg?
De neste par årene
ble klovnekarikaturen til et symbol på protest.
Det ble til en hel bevegelse
med motstand og trass
mot Najib og hans korrupte regjering.
Folk som Fahmi og Clare brukte stemmene sine
for å styrke motstandsflammene.
Og snart kom en flom av nye stemmer
som ville ta ned Najib.
Kan du beskrive ditt politiske forhold til faren din nå?
Hvem er faren min? Hvorfor snakker vi med deg?
Hvem er pappa? Ok, faren min er...
Jeg mente ikke: "Hvem er pappaen din?" Men greit, ok,
-hvem er pappaen din? -Ja.
PARLAMENTSMEDLEM
Nurul Izzah Anwar er et malaysisk parlamentsmedlem
som ble arrestert for å snakke imot det regjerende partiet.
Hun støttet sin far, en opposisjonsleder
som hadde blitt fengslet flere ganger av de malaysiske styresmaktene,
etter siktelser mange mente var politisk motiverte.
Faren din hadde snakket ut mot korrupsjon veldig lenge.
Det ble for mye for Najibs koalisjon.
Korrupsjonen var veldig tydelig.
Denne skrytende, overdådige rikdommen.
Herregud, Birkin-veskene.
Vi har rekorden...
Vi har rekorden for flest Birkin-vesker i verden!
Folk har også trang økonomi.
Husk at han bestemte seg for å innføre
merverdiavgifts-regimet.
Prisene gikk opp, men lønningene stod fast.
Så det kom som et sjokk,
for Malaysia er en velferdsstat.
Vi har mye hjelp og
vi bryr oss om å minske forskjellene mellom fattige og rike.
Fattigdom er et problem.
Det er barn i lavinntektshjem i Kuala Lumpur
som sliter med å få spise mer enn én gang om dagen.
Feilernæringen er verre enn i Ghana.
Etter hvert ble det som en perfekt storm.
For folk kunne ikke leve med det mer.
På valgdagen i 2018
sa alle målingene at Najibs parti var garantert å beholde makten.
Men et oppildnet folk kom ut i rekordantall
for å motbevise meningsmålingene og stemte ham bort fra makten.
STATSMINISTER NAJIB RAZAK SLÅTT, OPPOSISJONEN VINNER I MALAYSIA
Den nye statsministeren var 92 år gamle Mahathir Mohamad,
og hans nye nestkommanderende, Anwar Ibrahim, Nuruls far,
nå ute av fengsel
i en helomvending som ble sammenlignet med Nelson Mandela.
Nå som folk ser på deg
for anti-korrupsjonstiltak, for fremskritt,
hvordan finner du det som er gjennomførbart,
det som er viktig, det du skal bruke din politiske kapital på?
Det blir en vanskelig tid for Malaysia.
Økonomisk sett vil vi ta skade
på grunn av gjelden som vokste seg så stor, takket være 1MDB.
Og vi må håndtere den ordentlig
for å passe på at vanlige malaysiere ikke føler det.
Uansett hva som skjer, må vi fullføre.
Najib og hans Birkin-elskende kone fikk sine eiendeler beslaglagt,
og begge ble siktet for korrupsjon.
Det ble også tatt opp sak mot Jho Low, som gikk i skjul.
1MDB-FLYKTNING JHO LOW I SKJUL I KINA, SIER MALAYSIA
For å gjøre vondt verre nektet Leo å ta imot gaven,
og leverte Picasso-maleriet til FBI.
Med Nuruls far klar til å styre landet,
er det håp om et korrupsjonsløst Malaysia.
Men hvor realistisk er det å totalt utslette korrupsjon
når det har infiltrert samfunnets høyeste nivåer?
Jeg måtte ikke reise langt for å finne ut av det,
for Malaysias nære nabo, Singapore,
som faktisk var en del av Malaysia til 1965,
har rykte på seg for å være nesten skremmende korrupsjonsfritt.
Men før vi finner ut hvordan denne øynasjonen ble så skinnende ren,
må jeg få noen ting ut av systemet.
Singapore er trolig best kjent for sine veldig strenge lover.
Å ikke skylle ned et offentlig toalett, gir en bot på 150 dollar.
Om jeg hadde viktige ting å gjøre og måtte låne naboens Internett.
I Singapore er det hacking.
Jeg kan få 10 000 dollar i bot og kanskje tre år i fengsel.
Eller kanskje jeg vil nyte en fin tropisk bris
mens jeg stryker buksene mine.
Å være naken i ditt eget hjem med vinduene åpne,
kan koste deg opp til 2000 dollar og tre måneder i fengsel.
Å spille et musikkinstrument på en måte som skaper offentlig irritasjon,
kan koste deg en tusenlapp.
Andre ting å unngå:
Å selge tyggegummi.
Å drikke vann på en togplattform.
Å mate duer.
Og grafitti kan føre til fengselsdom, en heftig bot
og mellom tre og åtte stokkeslag.
Ingen løk, ingen sopp og ekstra saus, men ingen ost.
Jeg vet at det er litt rart...
Det er ikke ulovlig. Jeg bestiller meg bare pizza.
Ok, jeg er klar.
Singapores strenge lover er del av en fra-bunnen-opp-tilnærming
til å bekjempe korrupsjon.
Om alle er for redde til å tenke på små forbrytelser,
vil de aldri risikere de større sakene.
Ville du ta imot bestikkelser i et land
med kiosker som oppfordrer deg til å tyste på dine korrupte venner og naboer?
RAPPORTER DIN KORRUPSJONSKLAGE HER
KORRUPSJONSRAPPORTERING OG ARVESENTER
Korrupsjon er som en form for kreft.
Det begynner smått, men om du ikke utsletter det
på de tidlige stadiene, vil den spre seg til alle delene av kroppen.
Når det skjer, vil hele kroppen kollapse.
Chin Wee Liam er avdelingsdirektør for Offentlige undersøkelser
her i Singapores etterforskningsbyrå for korrupsjon.
Et statlig byrå som tar korrupsjon veldig alvorlig,
og som er veldig stolte av å ta det veldig alvorlig.
CPIB-kontoret har sitt eget anti-korrupsjons-museum
som verner om store øyeblikk i tøft politiarbeid.
En hushjelp ble tatt i å bryte lovene
ved å drikke vann på en stasjon.
Sikkerhetsvakten tok henne i det,
og han ba om 300 dollar for å la henne gå.
I denne saken straffeforfulgte vi sikkerhetsvakten.
Ok.
Det virker som en veldig liten forbrytelse,
men om du lar det skje,
kan du se for deg konsekvensene.
Våre landsfedre var fast bestemt på
å bli kvitt korrupsjon i Singapore.
Helt fra begynnelsen.
Så i Singapore har vi nulltoleranse.
Metoden så til å virke.
Singapores anti-korrupsjons-rykte trakk til seg forretningsvirksomhet.
Og det førte til ekte økonomiske fordeler.
Utlendinger følte det var trygt å investere her,
noe som gjorde det til et av Asias fremste bank- og finanssentre.
I fjor, i 2017,
etterforsket vi 103 saker.
Er det mønster i typen korrupsjon
dere ser faktisk skje?
Mesteparten er små forseelser,
men vi har en del korrupsjon
med en overordnet embetsmann
eller fremtredende forretningsfolk i privat sektor.
Vi burde nok si her at, til tross for at de har
en veldig god rang hos Transparency International,
er deres pressefrihets-rang helt grusom.
VERDENS PRESSEFRIHET SINGAPORE 132/180
Det er vanskelig å få upartisk innsikt
i typene stor-korrupsjon som kan foregår uten å bli rapportert,
men i fjor ble en stor skandale avslørt
om at den singaporske stats-tilknyttede oljeriggprodusenten, Keppel Inc.,
KEPPELS BESTIKKELSER ØDELEGGER SINGAPORES RENE RYKTE
OLJE, BESTIKKELSER, POLITIKERE HVA SKJEDDE MED "RENE" SINGAPORE?
...bestakk folk for å sikre kontrakter i utlandet.
Skandalen rystet Singapores innbyggere, som professor Eugene Tan.
Det som er veldig opprørende for singaporere
med Keppel-saken,
er at Keppel er knyttet til myndighetene.
-Ja visst. -Ikke sant?
Som Singapores myndigheter?
Ja. Disse firmaene ville aldri våge å prøve seg
på direkte korrupsjon i Singapore.
Det ser ut til at de bruker andre regler...
...når de er i utlandet.
Er denne tanken om ingen korrupsjon, om å være streng til enhver pris,
bærekraftig for et land som Singapore?
Det er en evig kamp.
Da vi fikk selvstendighet fra britene,
var korrupsjon endemisk,
og vi har ikke noe her.
Mesteparten av maten vår er importert,
vannet vårt blir importert.
Ingen naturressurser.
Da måtte vi...
...gjøre oss selv relevante i verden
på egne betingelser, og det som kunne fungere for oss,
var et sted der folk kunne drive forretninger,
investere her, utforske regionen.
Korrupsjon kan ikke diskuteres
fordi jeg tror samfunnet ville bli
dramatisk forringet og investorer ville unngå oss.
For meg er "tillit"...
...vår valuta.
Så jeg tror ikke vi har plass til å føle oss fornøyde.
Om du snakker om kampen mot korrupsjon,
så betyr det å gjøre det riktige
selv når ingen ser på.
Men om en tøff tilnærming med nulltoleranse
for korrupsjon, som Singapore, ikke er feilfri,
hva er noen andre måter å stoppe korrupsjon på?
For å finne ut av det må jeg tilbake til India,
der en smarting har en ukonvensjonell idé.
TIDLIGERE SJEFSØKONOM, VERDENSBANKEN
Professor Kaushik Basu var sjeføkonom for Verdensbanken
og ledende økonomisk veileder for Indias myndigheter.
Han sier at vi håndterer korrupsjon feil.
Professor Basu mener den sikreste måten
å eliminere Indias største korrupsjonsproblem, bestikkelser, på
ikke er å slå ned på det som i Singapore,
men å behandle det som alle menneskelige onder som vokser frem i mørket,
og gjøre det lovlig.
Når du ser India på rangeringen
av mest og minst korrupte land,
så er ikke India på toppen av den listen.
Nei.
Det er ikke det mest korrupte, eller i nærheten av det mest korrupte.
India er et land med veldig sofistikerte lover,
men med overflod av dem,
så nesten alle bryter en lov
fordi det er så komplekst.
Du vil ordne opp i det
og gjøre det mulig for folk å være lovlydige.
Og hva var din løsning for å ta seg av dette?
Det slo meg at det er noe i den indiske loven.
Korrupsjonsforhindringsloven, 1988.
Det står: "For bestikkelser er grusomt.
"Den som bestikker og den som blir bestukket,
"er like skyldige."
Så ifølge indisk lov
er alle de jeg møtte til middag i Pune, teknisk sett forbrytere
bare for å ha bestukket noen.
Loven gjør det verre,
for til slutt har man konspirert.
Etter at du bestikker noen, konspirerer du
med personen du bestakk.
Om du gjør det å bestikke lovlig,
men å bli bestukket ulovlig...
Da er jeg ikke skyldig etter at jeg har gitt pengene
og jeg er villig til å snakke.
Så jeg var en økonom
og tenkte at dette var en veldig nerdete idé jeg postet,
jeg ventet aldri de politiske resultatene av det.
Hva var resultatene etter at du postet det?
Folk mente det var et grusomt umoralsk forslag
som jeg hadde postet på myndighetenes side.
Jeg tenkte at om det minimale steget kunne utføres,
og jeg var aldri dum nok til å tro at
dette vil løse problemet,
men det vil straks begynne å sprekke
og du vil se på det som fornedrende:
"Jeg godtar ikke det."
Som mange "gjør det lovlig"-forkjempere før ham
ble Basu gjort narr av for sin anti-korrupsjonsstrategi,
og ideen hans ble ikke til lov.
Men har han et poeng?
Hemmelighet fører til korrupsjon,
og korrupsjon krever hemmelighold.
Korrupsjon lever i mørket,
nærer på de fattige og nekter å dø.
Det er en mektig, vitalitetsdrikkende vampyr.
Og helter som Fahmi og Clare
prøver desperat å dra den ut i livet.
Kanskje bare å snakke åpent om det
uten frykt for tilbakestøt,
tar noe av makten fra korrumpererne.
Korrupsjon er litt som den globale økonomien.
I hverdagen
ser de fleste av oss bare små deler av den på nært hold,
så vi får aldri full forståelse
for hvilken stor, sulten jævel det er.
Det er et stort udyr, snurret rundt oss,
som leder bevegelsene våre fra hva vi kjøper til hva vi verdsetter,
til bestikkelsene, og det smører tydelig hjulene rundt oss.
Den eneste måten å komme nær nok til å forstå det,
for ikke å snakke om å temme det,
er å stå langt nok unna
til å se hele det hårete udyret.
Kal, kompis, samme det.
Ta den.
Hva heter du?
Beklager.
Dette ble veldig sært.
Hvor mye var...
Herregud!
Å, nei, ikke denne.
Nei? Ok.
Vær så god.